Հալէպի հռչակաւոր շուկաներում արդէն հատուկենտ տաղաւարներ են բացւել: Սեպտեմբերին առեւտուրը վերսկսւել է ԻՒՆԵՍԿՕ-ի ժառանգութեան վայրում՝ աշխարհահռչակ ալ-Մադինայում, որը գործող միջնադարեան շուկաներից խոշորագոյնն է աշխարհում (նրա տաղաւարների շարքերը միասին 13 կիլոմետր երկարութիւն ունեն, իսկ պատմութիւնը գրեթէ 600 տարւայ է): Իսկ նոյեմբերի վերջին վերագործարկւել է մէկ այլ միջնադարեան շուկայ՝ Խան ալ-Ջումրուքը: Սա, իհարկէ, դեռ շատ հեռու է զբօսաշրջային երբեմնի եռուզեռից: «Քիչ մը կանուխ է ատոր մասին խօսիլ: Բայց մէջընդմէջ կայցելեն նախկին սուրիացիներ՝ կարոտով ու հետաքրքրութեամբ» - յաւելեց պարոն Ռէիսեանը: